חילי טרופר

יחיאל (חִילִי) משה טְרוֹפֶּר (נולד ב-22 באפריל 1978, ט"ו בניסן ה'תשל"ח) הוא חבר הכנסת מטעם המחנה הממלכתי, בעבר כיהן כשר התרבות והספורט, כשר המדע והטכנולוגיה וכשר בלי תיק. בנוסף היה מנהל אגף החינוך, הרווחה והתרבות בירוחם. ממקימי העמותות "במעגלי צדק", "שכן טוב" ו"קרן פסיפס". כיהן כסמנכ"ל עמותת "אחריי!", ניהל את בית הספר ברנקו וייס רמלה, ושימש כעוזר בכיר לשר החינוך שי פירון. טרופר נולד בירושלים לפייגי ודניאל טרופר. למד בישיבות התיכוניות ישיבת חורב בירושלים וישיבת נווה שמואל באפרת. אביו, הרב ד"ר דניאל טרופר, הוא הנשיא והמייסד של עמותת "גשר" (מפעלים חינוכיים). טרופר הוא אח לתשעה אחים ואחיות. הוא בוגר מחזור א' של המכינה הקדם צבאית "נחשון". שירת כלוחם וכמפקד ביחידת דובדבן. במסגרת שירות מילואים הוא מפקד על הגיבושים ל"דובדבן". לאחר שחרורו מצה"ל עבד טרופר במשך שנתיים כמדריך חבורות רחוב בירושלים. הוא נמנה עם מקימיה וראשיה של עמותת "שכן טוב", העוסקת בחלוקת סלי מזון למשפחות נזקקות, הקמת מרכזי למידה לילדים ממשפחות אלו וכן רשת של בתי קפה לנוער בסיכון ולאוכלוסיות חלשות. ממקימי וראשי עמותת "במעגלי צדק", המבקשת לקדם צדק חברתי מתוך זיקה למסורת היהודית. ממקימי קרן "פסיפס" – המסייעת לאנשים להיחלץ מקשיים כלכליים באמצעות מימון אבחונים, סיוע ברכישת מקצוע, מלגות לימודים ועוד. פעולתו בעמותות אלו נעשתה ונעשית בהתנדבות. במשך חמש שנים עבד בתנועת "אחריי!" הפועלת עם נוער בפריפריה, עד לתפקיד סמנכ"ל חינוך של העמותה. לאחר סיום עבודתו בעמותה, הפך לחבר הוועד המנהל שלה. עבד בעיריית בת ים בחטיבת קהילה, המרכזת את אגף החינוך ואגף הרווחה בעירייה. טרופר ניהל את בית הספר ברנקו וייס רמלה, המיועד לבני נוער שנשרו מהמערכת ומקבלים הזדמנות נוספת, והתפרסם בסרט התיעודי של בן שני ואילנה דיין – "תיכון ההזדמנות האחרונה". לטרופר תואר ראשון במדעי הרוח ומדעי החברה מהאוניברסיטה הפתוחה, שם למד במקביל לתפקידו בבית הספר ברנקו וייס רמלה, ותואר שני בהיסטוריה ובחינוך יהודי ממכון לנדר (שהפך לקריה האקדמית אונו). בפברואר 2020 תרם כליה ממניעים אלטרואיסטיים לאדם שלא הכיר קודם לכן. לקראת הבחירות לכנסת התשע עשרה הודיע טרופר על מועמדותו לרשימת מפלגת העבודה. טרופר הוצב במקום ה-23 ברשימת המפלגה בבחירות לכנסת התשע עשרה, אך לא נבחר. לאחר הבחירות מונה ליועץ לשר החינוך, הרב שי פירון. בשנת 2015, לאחר התפטרותו של פירון מן הממשלה, החל טרופר לשמש כמנהל אגף החינוך, הרווחה והתרבות בירוחם. בפברואר 2019 נודע כי יתמודד בבחירות לכנסת ה-21 במפלגת "חוסן לישראל" בראשותו של בני גנץ, שהוא אחד ממקימיה. לאחר האיחודים עם תל"ם - תנועה לאומית ממלכתית בראשות משה יעלון ויש עתיד בראשות יאיר לפיד לרשימת כחול לבן הוא מוקם במקום השנים עשר ברשימה ונבחר לכנסת העשרים ואחת. נבחר גם לכנסת העשרים ושתיים ולכנסת העשרים ושלוש. לקראת הבחירות לכנסת העשרים וארבע הוצב במקום השלישי ברשימת המפלגה לכנסת. לקראת הבחירות לכנסת העשרים וחמש, הוצב במקום ה-6 ברשימת המחנה הממלכתי מטעם חוסן לישראל ונבחר לכנסת. ב-17 במאי 2020 מונה במסגרת ממשלת ישראל השלושים וחמש לשר התרבות והספורט. עם אישור "החוק הנורווגי" התפטר מהכנסת, וכהונתו בה נפסקה ב-19 ביוני 2020. בתחילת יוני, הכריזו טרופר ושר האוצר ישראל כץ על חבילת סיוע בסף 200 מיליון שקל שתוענק למוסדות התרבות. זאת עקב ההשפעה של התפרצות נגיף הקורונה בישראל על עולם התרבות. באוקטובר 2020 אישר טרופר כי יוקם מתחם ספורט חדש בצמוד למתחם וינגייט הקיים, במתחם יוקמו אולמות אימון, מסלול אתלטיקה, בית מלון בדירוג 5 כוכבים, מסעדות, בניין מגורים, משרדים לאיגודי הספורט, מוזיאון שיעסוק בתיעוד תולדות הספורט הישראלי, מסלול ריצה אולימפי, מכוני כושר ואף מעבדות. בנוסף לכך בעקבות הרחבתה של המכללה והמתחמים שמסביבה תוקם כניסה חדשה לאזור וייבנה מחלף חדש שישמש את הבאים והנכנסים למקום. עלות הפרויקט צפויה להסתכם בכ-150 מיליון שקלים. חודש לאחר מכן, אישרה הממשלה את הצעתו להקמת אקדמיה לשפת הסימנים הישראלית, על פי התכנון האקדמיה תכלול בחקר, תיעוד ופיתוח שפת הסימנים הישראלית ותדאג לקדם את השימוש בשפת הסימנים הישראלית. במאי 2021 מונה לשר המדע והטכנולוגיה וזאת לאחר מספר חודשים בהם כיהן כממלא מקום, אך כחודש לאחר מכן, עם השבעת הממשלה ה-36, העביר את תפקידו לאורית פרקש-הכהן ממפלגתו, בעוד הוא נותר שר התרבות והספורט לקדנציה נוספת. ביולי 2021 העביר החלטה לשינוי שיטת התקצוב לענפי הספורט במדינה, כשהמטרה המוצהרת היא הכפלת כמות המדליות הישראליות בענפים האולימפיים, פראלימפיים והענפים הלא אולימפיים תחת התאחדות איל"ת. בנובמבר 2021, פורסם כי משרדו ואחרים קידמו נוהל עידוד הפקות זרות. בתקופת מלחמת חרבות ברזל ועם כינונה של ממשלת החירום מונה טרופר לשר ללא תיק, הוא הגיש את התפטרותו לראש הממשלה, יחד עם שאר השרים ממפלגתו ב-9 ביוני 2024. טרופר נשוי ואב לארבעה. הוא גר בקהילה משותפת של דתיים וחילוניים במושב נס הרים. מקום בעולם: מחשבות על חינוך, הוצאת "ידיעות ספרים", 2013 (גרסה מקוונת של הספר (לבעלי הרשאה), באתר "כותר") שביל בעולם: עוד מחשבות על חינוך, הוצאת "ידיעות ספרים", 2016 מרד של תקווה (עם יהודה שוחט), הוצאת "ידיעות ספרים", 2018 חילי טרופר (1978-), דף שער בספרייה הלאומית חילי טרופר, באתר הכנסת חילי טרופר, ברשת החברתית פייסבוק חילי טרופר, ברשת החברתית אינסטגרם חילי טרופר, באתר כנסת פתוחה חילי טרופר, באתר ערוץ כנסת נריה חיים, "חיים חברתיים" - ריאיון עם חילי טרופר, שבועון "מעייני הישועה" היידי עפרון, הציונים החדשים: חילי טרופר, באתר בית אבי חי, 31 באוגוסט 2008 אפרת זמר, "המנהל הצעיר ששינה המציאות בבי"ס ברמלה", מעריב, 27 ביוני 2009 אילנה דיין, ‏כל הילדים צריכים מישהו שייגע בהם, באתר ‏מאקו‏, 14 בספטמבר 2010 קובי מידן, ‏"אנשים בלילה" עם חילי טרופר, באתר iCast‏, 29 במרץ 2011 "קמצא ובר קמצא", חילי טרופר בערב תשעה באב במאהל המחאה בשדרות רוטשילד בן שני, ‏עולה כיתה, באתר ‏מאקו‏, 21 בנובמבר 2012 רענן שקד, ללמוד מהם, באתר "ידיעות אחרונות", 16 באוקטובר 2016 חן שליטא, ‏"אנחנו לא לוזרים. אנחנו באים כדי שגנץ יהיה כבר עכשיו ראש ממשלה", באתר גלובס, 14 בפברואר 2019 אריאל שנבל, ‏"אם כדי לנצח צריך להסית, אני לא רוצה לנצח", בעיתון מקור ראשון, 2 במאי 2019 רז שכניק, "לא באתי להיות קומיסר התרבות, אלא שר התרבות", באתר ynet, 25 בספטמבר 2020 מאיה כהן, חילי טרופר: "אני מאמין בקודים תרבותיים. לא יודע איך נלחמים כשלועגים ודורסים", באתר ישראל היום, 8 ביולי 2021 טל גלעדי ועמיחי אתאלי, השר טרופר, איך תרגיש ביומו האחרון של נתניהו בפוליטיקה? "זה יהיה הדבר הכי טוב שיכול לקרות למדינת ישראל", באתר "ידיעות אחרונות", 21 בינואר 2022 מכתביו מקום בעולם: חילי טרופר כותב על חינוך, באתר כיפה, 6 בפברואר 2013 "תיכון ההזדמנות האחרונה" - סרטו של בן שני יובל קרני וענבר טויזר, ח"כ חילי טרופר תרם כליה לאדם זר: "מקווה לשוב לעניינים בהקדם", באתר ynet, 3 בפברואר 2020 צוריאל הורוביץ, ‏חילי טרופר – בדרך למפלגת העבודה?, באתר כיפה, 15 באוקטובר, 2012 10:39 טל שלו‏, גנץ ויעלון חשפו שבעה מתמודדים ברשימתם המשותפת, באתר וואלה, 7 בפברואר 2019 אתר ועדת הבחירות (ארכיון) נירית אנדרמן, 200 מיליון שקלים יוקצו לאישוש ענף התרבות ממשבר הקורונה, באתר הארץ, 2 ביוני 2020 נדב צנציפר, חשיפה: הבית החדש של הספורט הישראלי, באתר ynet, 4 באוקטובר 2020 איציק וולף, אושרה הקמת אקדמיה לשפת סימנים, באתר News1 מחלקה ראשונה, 29 בנובמבר 2020 דפנה ליאל, ‏הממשלה אישרה שורת מינויים: איתן גינזבורג שר התקשורת, שטייניץ שר המים, באתר ‏מאקו‏, 3 במאי 2021 N12 - תכנית התקצוב החדשה של משרד הספורט, באתר N12, ‏2021-07-12 (ארכיון) נטפליקס בדרך לת"א? כך מתכננת הממשלה לעודד הפקות זרות לצלם בישראל, באתר וואלה!, ‏2021-11-11 (ארכיון) בתמונה מימין לשמאל: עופר בורד, אריה מועלם, יוסי סורביץ, השר חילי טרופר (מאחור, תומך באלכס זילוני, בן 106), שלמה ענבר, אביחי אנסבכר (מאחור), דן טולקובסקי, ברוך לוי, אפרים לפיד, חובב שפירא. צילם מנשה סמירה, חבר הנהלת ארגון ההגנה. אתר הכנסת, ממשלות ישראל - הממשלה ה-37, באתר main.knesset.gov.il מורן אזולאי, מכתבי ההתפטרות המלאים של שרי המחנה הממלכתי: "שיקולים זרים חדרו לקבלת ההחלטות", באתר ynet, 9 ביוני 2024